“ก.ท่องเที่ยวฯ” เล็งชง ศบค. คลายล็อก ปชช.เข้าชมแข่งกีฬา-ยังไม่ล้ม Travel Bubble
“ก.ท่องเที่ยวฯ” เล็งชง ศบค. คลายล็อก ปชช.เข้าชมแข่งกีฬา หากผลประเมินหลังจัดแข่งฟุตบอลแมตช์พิเศษ กระตุ้นศรษฐกิจ จ.ระยอง ไม่พบผู้ติดเชื้อ "โควิด" ส่วนโครงการ Travel Bubble ยังไม่ล้ม อยู่ระหว่างเจรจาต่างประเทศ 
“ก.ท่องเที่ยวฯ” เล็งชง ศบค. คลายล็อก ปชช.เข้าชมแข่งกีฬา หากผลประเมินหลังจัดแข่งฟุตบอลแมตช์พิเศษ กระตุ้นศรษฐกิจ จ.ระยอง ไม่พบผู้ติดเชื้อ "โควิด" ส่วนโครงการ Travel Bubble ยังไม่ล้ม อยู่ระหว่างเจรจาต่างประเทศ
4 ส.ค. 2563

นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เปิดเผยว่า ในการประชุมคณะรัฐมนตรี (ครม.) วันนี้ (4 ส.ค.63) จะรายงานความคืบหน้ามาตรการกระตุ้นเศรษฐกิจในจังหวัดระยอง หลังมีการจัดการแข่งขันฟุตบอลนัดพิเศษ เพื่อเรียกคืนความเชื่อมั่น และจะใช้เวลา 14 วันหลังจากจัดการแข่งขันฟุตบอลนัดพิเศษดังกล่าว ประเมินผลมาตรการป้องกันการแพร่ระบาดของโรคโควิด-19 หากไม่พบผู้ติดเชื้อเพิ่มเติม ก็จะเสนอศูนย์บริหารสถานการณ์การแพร่ระบาดของเชื้อไวรัสโควิด-19 (ศบค.) พิจารณาเปิดให้ประชาชนเข้าชมการแข่งขันกีฬาต่างๆ ได้
ส่วนเรื่องการเจรจา Travel Bubble นั้น นายพิพัฒน์ กล่าวว่า ยังอยู่ระหว่างดำเนินการเจรจากับประเทศต่างๆ ไม่ใช่การเลื่อนออกไป เพียงแต่ต้องคำนึงถึงโอกาสที่จะเกิดการแพร่ระบาดรอบที่ 2 เป็นสำคัญ ซึ่งหากไม่มีผลกระทบมากก็เดินหน้าเจรจา Travel Bubble ต่อไป